“ஒவ்வொரு குழுவுக்கும் ஒரு விவசாய குடும்பம் ஒதுக்கப்பட்டிருக்கும். உங்களுக்கு இந்த செயன்முறை பயிற்சிக்கான ஆறுமாத காலத்தையும் இதற்கென பயன்படுத்திக்கொள்ள இயலும். விரிவுரைகள் இல்லாத நேரங்களில் அந்த குடும்பத்தினரை சந்தியுங்கள். அவர்களின் வாழ்வியலை அவதானியுங்கள். அவர்கள் நிலத்தை பயன்படுத்தும் முறை, விவசாய உத்திகள், அவற்றின் சாதக பாதகங்கள், பெறுமதி சேர்க்கை, சந்தைப்படுத்தல் உத்திகள், சிறுகைத்தொழில் எதிலாவது ஈடுபடுகிறார்களா? ஆண்டு வருமானம், லாபம் நட்டம் எல்லாவற்றையும் கவனியுங்கள். ஆறுமாத இறுதியில் நீங்கள் ஒவ்வொருவரும் அந்த குடும்பத்தை பற்றிய விரிவான அறிக்கையை சமர்ப்பிக்க வேண்டும்.”